**Referat fra møte i AU**

Tid:      20.11.2020 kl. 08.00 – 09.00

Sted:    teams

Til stede fra AU: Gro Anita Mykjåland (leder), Per Sverre Kvinlaug, Marianne Landaas, Gro Boge Aasheim, Robert Cornels Nordli, Jan Oddvar Skisland og Steinar Kyrvestad (møtene 2. vara)

Gjester i møtet: Roy Mersland (rådgiver for AU) og Erik Schwabe (Alpha Corporate)

Referat: Rune Røiseland (sekretariat)

Møte var innkalt med følgende agenda:

1. Godkjenning av innkalling og referat fra sist møte i AU
2. Evaluering av eiermøte 16.11.20
3. Statusoppdatering fra dialog med Statkraft vedr eierspørsmål knyttet til en eventuell fusjon med Glitre Energi
4. Eventuelt

Referat:

1. Innkalling og referater fra siste møte godkjent
2. AU registrerer gode tilbakemeldinger etter eiermøte 16.11. Positive kommentarer knytter seg både til program, godt forberedte innledere, møteledelse og teknisk gjennomføring. Totalt var 65 deltakere registrert via teams, og flere har gitt beskjed om at de satt flere sammen. I løpet av møtet stilte 15 deltakere spørsmål eller deltok med innspill. I tillegg var 15 PCer også pålogget den direkte sendingen via videotjenesten Vimeo gjennom hele programmet. I etterkant og fram til dags dato er det registrert 259 visninger av eiermøtet som i sin helhet ligger tilgjengelig som opptak med link fra agdereierne.no. Presentasjonene fra møte ble publisert på nettsiden og formelt referat distribuert via e-post til kommunene 20.11.2020.

Agder Energi fremla i eiermøte status og ambisjoner for et omfattende program knyttet til reduksjon av kostnader, men forholdet mellom tiltak som gir varige kostnadsreduksjoner og tiltak som først og fremst skyver kostnader ut i tid kom ikke klart fram slik AU oppfattet dette. AU vi invitere styreleder til å klargjøre forholdet, som ansees som svært viktig uavhengig av de pågående fusjonssonderingene mellom AE og Glitre Energi.
3. Alpha Corporate og leder av AU orienterte om samtalene med representanter fra Statkraft i forlengelsen av eiermøte 16.11. Eierrelaterte spørsmål som skal omfattes av den aktuelle intensjonsavtalen mellom eierne i Agder Energi og Glitre Energi ble drøftet, og en plan for dialog og forhandlinger forberedes. Det vil framover måtte arbeides planmessig med dialog mellom Agdereierne og Statkraft, og parallelt mellom et samlet aksjonærfellesskap i Agder Energi og eierne i Glitre Energi.

Leder og nestleder i AU deltar i et koordinerende *eierutvalg* i Agder Energi. For å arbeide effektivt med fusjonssonderingene møtes jevnlig et utvalg bestående av eierrepresentanter, styreleder, administrasjonen og representanter for de ansatte. Et tilsvarende koordinerende organ er etablert i Glitre Energi. AU holdes løpende orientert om samtaler og prosesser i utvalget. Det utarbeides referater fra utvalgets møter.

AU benytter også Alpha Corporate sine ressurser i kontakten med Statkraft og selskapet.

Frem mot jul og inn i nyåret 2021 vil AU samles jevnlig for å få statusrapporteringer fra prosessene og etter hvert også for å kunne fordype seg i utkast til intensjonsavtale og ulike relevante forhold knyttet til en eventuell fusjon. AU vil også starte forberedelser til det som etter hvert vil måtte bli lokale diskusjoner i den enkelte eierkommune. Som det er kjent etter presentasjon av fremdriftsplanen for den samlede sonderingsprosessen i eiermøte 16.11 er styrets ambisjon at det skal være mulig å signere en intensjonsavtale og legge denne frem for eierne i slutten av januar/begynnelsen av februar 2021.
4. AU har bedt administrasjonen i Agder Energi om en regnskapsstatus i forhold til de ressurser som eiermøtet har avsatt til drift og prosesser knyttet til eventuelle strukturelle spørsmål. Det vil videre bli laget estimater for ressursbehov så langt dette lar seg gjøre, og eiermøtet i februar skal orienteres om status og eventuelle behov ut over vedtatte budsjetter.

Neste planlagte møte i AU: onsdag 2.12 kl. 08 – 09 via teams.

Kristiansand, 26.11.2020

RR